ΓΡΑΠΤΗ ΕΡΩΤΗΣΗ E-2123/00

υποβολή: Camilo Nogueira Romn (Verts/ALE) προς την Επιτροπή

(30 Ιουνίου 2000)

Θέμα: Παραβίαση των αρχών της ισότητας, της διαφάνειας και της μη επιβολής διακρίσεων κατά τις προσλήψεις εργαζομένων για τη Δημοτική Ομάδα Ταχείας Παρέμβασης του Mondariz (Pontevedra, Γαλικία) που συγχρηματοδοτείται από το ΕΚΤ

Στο πλαίσιο των προγραμμάτων περιφερειακής και τοπικής συνεργασίας του Ευρωπαϊκού Κοινωνικού Ταμείου, τα οποία έχουν ως στόχο την κατάρτιση συγχρηματοδοτούμενων προγραμμάτων που αποσκοπούν στη δημιουργία θέσεων απασχόλησης στους ως άνω τομείς, η Συμβουλευτική Επιτροπή για την Προώθηση της Απασχόλησης, για την Οικογένεια, για τη Γυναίκα και για τη Νεολαία της περιφερειακής κυβέρνησης της Γαλικίαςπέγραψε πρόγραμμα συνεργασίας με τους κοινωνικούς εταίρους, για την εφαρμογή του οποίου συνέστησε τις Δημοτικές Ομάδες Ταχείας Παρέμβασης (GMIR).

Στο πλαίσιο της συνεργασίας αυτής και ήδη από το έτος 1997, ο δήμος Mondariz (Pontevedra, Γαλικία)πέγραψε σύμβαση συνεργασίας με την περιφερειακή κυβέρνηση της Γαλικίας για την πρόσληψη 12παλλήλων για τις GMIR. Κατά την προκήρυξη αυτών των θέσεων για τα έτη 1997, 1998 και 1999 δεν τηρήθηκαν ούτε οι στοιχειώδεις αρχές διαφάνειας και ισότητας, η δε εφαρμογή των κριτηρίων πρόσληψης τα οποία, σημειωτέον, ήταν πολύ διαφορετικά από αυτά που είχε ορίσει η αυτόνομη κυβέρνηση της Γαλικίας, αφέθηκε εξ ολοκλήρου στην διακριτική ευχέρεια των δημοτικών αρχών του Mondariz. Ιδιαίτερα ύποπτο ήταν το γεγονός ότι οι 12 προσληφθέντες είχαν εγγραφεί στον Εθνικό Οργανισμό Απασχόλησης ως ειδικοί Δημοτικών Ομάδων Ταχείας Παρέμβασης, ειδικότητα άγνωστη για τους περισσότερουςποψηφίους η οποία όμως απαιτήθηκε για την πρόσληψή τους. Αυτά τα κριτήρια πρόσληψης παραβιάζουν τις κατευθυντήριες γραμμές που όρισε το Έκτακτο Ευρωπαϊκό Συμβούλιο του Λουξεμβούργου για την Απασχόληση, που πραγματοποιήθηκε τον Νοέμβριο του 1997, οι οποίες προωθούν την πολιτική ευκαιριών που πρέπει να εφαρμόζεται σε όλους τους τομείς εργασίας (καθώς επίσης στην επιλογή των δικαιούχων φορέων που λαμβάνουν συνεισφορές από τα Ευρωπαϊκά Ταμεία). Συν τοις άλλοις, η πρόσληψη τωνπαλλήλων αυτών, αποκλειστικώς αρρένων, τουλάχιστον έως σήμερα, παραβιάζει επίσης την αρχή της μη επιβολής διακρίσεων λόγω φύλου.

Η Επιτροπή θα έπρεπε να μεριμνεί ώστε να τηρούνται οι προϋποθέσεις που έχουν καθορισθεί για την χορήγηση ενισχύσεων από το Ευρωπαϊκό Κοινωνικό Ταμείο. Σκοπεύει μήπως να ζητήσει εξηγήσεις από την περιφερειακή κυβέρνηση της Γαλικίας που παρέλειψε να ελέγξει τις δημοτικές αρχές του Mondariz, με αποτέλεσμα αυτές να προβούν στις προσλήψεις με αυθαίρετα κριτήρια;

Απάντηση της κας Διαμαντοπούλου εξ ονόματος της Επιτροπής

(27 Ιουλίου 2000)

Η ερώτηση που έθεσε το αξιότιμο μέλος του Κοινοβουλίου εμπίπτει στη διαχείριση σχεδίων συγχρηματοδοτούμενων από το Ευρωπαϊκό Κοινωνικό Ταμείο (ΕΚΤ). Στο πλαίσιο της κοινοτικής ρύθμισης και σύμφωνα με την αρχή της επικουρικότητας, η διαχείριση των σχεδίων ανήκει στην αρμοδιότητα των κρατών μελών.

Η Ευρωπαϊκή Επιτροπή δεν διαθέτει σήμερα στοιχεία πληροφόρησης επαρκή ώστε να μπορεί να δώσει απάντηση. Οι απαραίτητες πληροφορίες θα ζητηθούν από τις ισπανικές αρχές και θα διαβιβαστούν, μόλις φθάσουν, στο αξιότιμο μέλος.